แอ่นแอ๊น! มาแล้วจ้า IFEC งบฯ Q3/59 ขาดทุนเพิ่ม 22 เท่าตัว
แอ่นแอ๊น! มาแล้วจ้า IFEC งบฯ Q3/59 ขาดทุนเพิ่ม 22 เท่าตัว มาที่ 239.67 ลบ. จากปีก่อนขาดทุน 10.37 ลบ. หลังค่าใช้จ่าย-ต้นทุนพุ่ง ขณะที่ช่วง 9 เดือนแรกมีกำไร 178.69 ลบ. เพิ่มขึ้น 21% จากปีก่อน 148.26 ลบ.
11 พ.ย. 2559

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC รายงานผลการดำเนินงานไตรมาส 3/59 สิ้นสุดวันที่ 31 มี.ค.57 (รวมบริษัทย่อย) มีผลขาดทุนสุทธิ 239.67 ล้านบาท หรือขาดทุนสุทธิ 0.1208 บาทต่อหุ้น ขาดทุนเพิ่มขึ้น 2210% จากช่วงเดียวกันของปีก่อนที่มีผลขาดทุนสุทธิ 10.37 ล้านบาท หรือขาดทุนสุทธิ 0.0057 บาทต่อหุ้น
โดยผลการดำเนินงานในไตรมาสดังกล่าวขาดทุนเพิ่มขึ้นเนื่องจากบริษัทมีค่าใช้จ่ายในการดำเนินงานและต้นทุนทางการเงินจำนวน 159.38 ล้านบาท เพิ่มขึ้นจากงวดเดียวกันของปี 2558 เป็นจำนวนเงิน 101.17 ล้านบาท หรือเพิ่มขึ้น 173.83%
อย่างไรก็ตามผลการดำเนินงานช่วง 9 เดือนแรกมีกำไรสุทธิ 178.69 ล้านบาท หรือมีกำไรสุทธิ 0.0901 บาทต่อหุ้น เพิ่มขึ้น 21% จากช่วงเดียวกันของปีก่อนที่มีกำไรสุทธิ 148.26 ล้านบาท หรือมีกำไรสุทธิ 0.0852 บาทต่อหุ้น